VENDIM

Nr. 104, datë 24.2.2021
PËR NJË SHTESË NË VENDIMIN NR. 717, DATË 23.6.2009, TË KËSHILLIT TË MINISTRAVE, “PËR PAGAT E PUNONJËSVE MBËSHTETËS TË INSTITUCIONEVE BUXHETORE DHE TË NËPUNËSVE TË DISA INSTITUCIONEVE BUXHETORE”, TË NDRYSHUAR
Në mbështetje të nenit 100 të Kushtetutës dhe të pikës 2, të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, me propozimin e Kryeministrit, Këshilli i Ministrave

VENDOSI:
1. Në lidhjen nr. I/1, bashkëlidhur vendimit nr. 717, datë 23.6.2009, të Këshillit të Ministrave, të ndryshuar, në numrin rendor 6, pas emërtesës “Fotograf në ATSH” shtohet emërtesa “Vëzhgues terreni në Shërbimin e Kontrollit të Brendshëm të Burgjeve”.
2. Efektet financiare për paga e sigurime shoqërore, që rrjedhin nga zbatimi i këtij vendimi, për vitin 2021, të përballohen nga buxheti i miratuar për Drejtorinë e Përgjithshme të Burgjeve.
3. Ngarkohet Drejtoria e Përgjithshme e Burgjeve për zbatimin e këtij vendimi.

Ky vendim hyn në fuqi pas botimit në Fletoren Zyrtare.
KRYEMINISTËR
Edi Rama 
